**Valgkomiteen for Mental Helse Bamble sitt årsmøte 2025**

**legger med dette fram sin innstilling.**

Valgkomiteen har bestått av Bjarne Mostaul, leder, med Eva Aatangen Walle og Hans Ødegård som medlemmer og Victor Skimmeland som vara. Eva trakk seg fra valgkomiteen fordi hun ble kandidat til styret. Victor rykket da opp til medlem. Etter å ha vurdert situasjonen konkluderte Eva med at hun ikke ville være kandidat likevel.

Innstillinga fra valgkomiteen er enstemmig. Vi synes det har vært et enkelt arbeid. Mange har sagt seg villige til å sitte i styret og vi har fått fylt opp alle postene. Valgkomitéen synes vi har fått til en fin blanding av nye og personer som tar gjenvalg.

I følge vedtektene §26.7 «skal årsmøte velge leder, kasserer og minimum ett styremedlem. Det er videre fritt opp til lokallagene å velge flere representanter til andre verv i lokalstyret. Eventuelt valg av varamedlemmer, i nummerert rekkefølge, for ett år av gangen.» Valgkomiteen mener dette minimum er for snaut. Mental Helse Bamble har da også alltid hatt større styrer enn dette. Vi legger fram en innstilling på et styre med leder, nestleder, sekretær, kasserer og 3 styremedlemmer som før. Vi innstiller videre på 2 vararepresentanter til styret som tidligere.

Leder Nina Rosland er på valg i år. Hun er villig til å ta gjenvalg og er innstilt som leder videre. Nestleder Anne Mo er ikke på valg. Sekretær Helge Solås er på valg og har bedt om avløsning, men vil fortsette i styret. Hanne Synnøve Westgård Pedersen er nå styremedlem, men er villig til å være sekretær. Kasserer Ole Roger Dyrkorn er ikke på valg. Styremedlem Lisbeth Nenseth tar ikke gjenvalg og Helge Solås går inn i hennes sted. Styremedlem Lars Roar Jensen er ikke på valg. Vi innstiller på ett nytt styremedlem, Berit Hullin. Berit er leder for FFO Bamble og bruker kafeen på Clarks Minde mye. Ståle Ryen har sagt seg villig til å stille som 1. vara. Ana López stiller til gjenvalg som 2. vara.

I §26.7 heter det også at «Styret velges normalt for 2 år, slik at omtrent halvparten av styret velges hvert år.» Argumentasjonen for at dette blir gjort på årsmøtene er å sikre at ikke hele styret forsvinner på ett årsmøte. Vi har innstilte slik til årsmøtene tidligere og gjør det samme i år. I vår innstilling går det klart frem når kandidatene er på valg neste gang. **Valgkomiteen foreslår at valgperioden for det enkelte verv går klart frem av protokollen fra årsmøtet.**

I følge §26.8 skal årsmøtet velge delegater til fylkesårsmøtet. I fjor hadde Bamble 3 delegater. Valgkomiteen har gått ut fra at delegat-tallet er det samme i år og har innstilt deretter. Valgkomiteen mener at det bør være personer med erfaring fra å drive arbeidet i lokallaget i Bamble som i alle fall er i flertall av de som Mental Helse Bamble velger som delegater til fylkesårsmøtet. Vi innstiller derfor leder, nestleder og sekretær som delegater, og kasserer, 1. og 2. styremedlem som vara i rekkefølge. Dersom Bamble får færre enn 3 delegater til fylkesårsmøtet går vår innstilling ut på å følge delegatlista fra toppen. Dersom det blir flere enn 3 delegater, innstiller valgkomiteen på at også varaene blir delegater i rekkefølge. Det kan selvsagt oppstå sykdom, reiser osv. slik at vararekka blir for kort. **Det kan derfor være lurt at årsmøtet gir styret fullmakt til å supplere delegatrekka til fylkesårsmøtet ved behov.**

I følge §26.9 skal årsmøtet velge «en valgkomité på fortrinnsvis 3 medlemmer, og varamedlemmer i rekkefølge etter innstilling fra valgkomiteen. Valgkomiteen kan ikke inneha verv i organer de skal innstille kandidater til, med unntak av valgkomité.» Vi har innstilt på en valgkomité på 3 medlemmer med en vara. Bjarne Mostaul i valgkomiteen er på valg i år. Han sier ja til gjenvalg, og er villig til å være leder. Som nytt medlem av komiteen etter Eva Aatangen Walle innstiller valgkomiteen på Øyvind Aschjem. Han har sittet i styret tidligere og jobber nå som frivillig i kafeen. Han vil ha med nyttig erfaring inn i arbeidet i valgkomiteen. Vi innstiller videre på gjenvalg av Victor Skimmeland som vara til valgkomiteen.

I følge §26.10 skal årsmøtet velge 2 revisorer. Vi innstiller på gjenvalg på revisoren som er på valg i år, Inger Lene Johansen.

Vi har lagt fram vår innstilling. Så er det opp til årsmøtet å velge.

Bamble 15.12.24

Victor Skimmeland Bjarne Mostaul Hans Ødegård

medlem leder medlem

valgkomiteen for Mental Helse Bamble sitt årsmøte 2025